Niedaoida

**Niedaoida** (amtli: **Niederalteich**) oda kuaz Oida is a Gmoa am niedaboarischn Landkroas Deggendorf.

## Eadkunde

### Log

D Gmoa ligt am linkn Ufa vo da Doana eba fimf Kilomeda siadestle vo da Mindung vo da Isar a Doana, am Boarischn Woid.

## Gschicht

Da Ort is am Laufe vo da Zeid ausm Benediktinaklousda Niedaoida, wos anno 731 oda 741 vom Herzog *Odilo vo Bayern* grind won is entstandn. D Mönche hand ausm Inslklousda *Reichenau* am Bomsee kemma. Se hamd se a unbewohnts Gebiet am Mindungsgebiet vo da Isar gsuacht und hamd dann dotn auf arana Anhöhe as Klousda baud, wos am Heilign Mauritius gweid won is. Da Abt Eberswind wa da easchte Abt, dea wos den Ort *Altaha* (hoaßt "Oidwossa") gnennd hod. Anno 788 nochm Sturz vo de *Agilolfinger* is d Abtei Altaich duach an *Karl den Großen* zum *Reichsklousda* erhom won. As Klousda is am Afang vom 10. Joahundat efdas duach Einfälle vo Ungarn und Tschechn zlegt won. Am gleichn Joahundat is dann as Klousda a nu zum *Kanonikerstift* won und aus de *Mönche* hand dann *Chorherren* gmocht won, de wos fia d herzogliche Grablege vo de *Luitpoldinger* zuastande woand. Noch dera Zeid wo de Ungarn eigfoin hand, ab anno 990 hods dann wieda Benediktiner am Klousda gem und da Heilige *[[Godehard vo Hildesheim|Gotthard]]* wa dann da Abt vom Klousda. Ea hod Altaich und a de Klesda, *Klousda Hersfeld* und *Klousda Tegernsee* duach seine benediktinischn Refoamn zua arana neia Bliatn brocht. A dene Klesta hoda se a zum Teil zeidgleich ois Amt vom Abt bekleidet.

Dea Ort Alteich soid am Jea 1226 60 Heisa ghod ham. As Klousda seiba hod a da Mitt vom 13. Joahundat d niedane Gerichtsboakeit iba den Ort griagt, de wos as Klousda bis zua dera Aufhebung 1803 ghod hod.

Anno 1918 is as Klousda vo Metten aus wieder bezong won. D Abteikiacha hod 1932 an päpstlichn Ehrntitl *Basilika minor* griagt.

## Bolidik

### Gmoarod

D Sitzvadeilung bei de Gmoaradswoin:

### Buagamoasta

Zum easchtn Buagamoasta is 2014 da Albin Dietrich (UWG) mit einem Gegenkandidaten (Johann Kapfenberger, CSU) gweid won. Zwoada Buagamoasta is de Petra Nadolny (Bürgerforum/ödp).

### Wappm

D Wappmbeschreibung is: In Goid iba am greana Dreiberg a blaua Weinboikn, driba schräg greizt a rouda Abtstab und a rouds Hausmessa.

Am Wappm kimmd d enge Vabindung mim Klousda Niedaoida zum Ausdruck. Da Dreiberg stammd vom Wappm vom Klousda. Des wiad duachn Abtsstab nu mehra vadeidlicht. As Haumessa is heagnumma won, um Schilf a da Doana zum schnei. D Weinlinie stehd fia d Doana, a der wos Niedaoida ligt.

### Klima-Bündnis

Niedaoida is mim Gmoarodbschluss vom 7. Dezember 2004 am indanationaln *Klima-Bündnis* beidren und hod damid a Zeichn fian Willn zua Nochhoidigkeit a da Kommunalbolidik gsetzt.

### Partnagmoan

* *Niederabsdorf* (im *Bezirk Gänserndorf* in Esdareich, seit 1995) Abt Ratmund vom Klousda Niedaoida hod den Ort 1045 in Niederösterreich grindd.
* Stauchitz (Sachsen, seit 1998)

freindschaftliche Verbindunga bstengand zu:
 
* Spitz, (in der Wachau in Österreich, seit 1976) As Gebiet um d Moakgmoa ghead vo 812 bis 1504 am Glousta Niadaoida und wa lange zeid a boarische Enklavn z Esdareich.
* Bakonybél (Ungarn, seit 2000) De Grindung vo Bakonybél geht auf de Missionstätigkeit vom Heilign Gunther zruck.
* Narbonne in Frankreich (schulische Verbindung: St.-Gotthard-Gymnasium)

## Wiadschafd und Infrastrukdua

* Richard Anthofer Schreinerei Bauelemente
* denkwerkstatt - Franz Xaver Denk GmbH
* Hubert Ammer Landschaftsarchitekt
* Metallbau Voggenreiter GmbH & Co. KG
* Pietätsartikel Franz Kindermann
* Metall und Anlagenbau Dieter-Rustler GmbH

### Vakea

* A 3

## Kuitua und Sengswiadigkeitn

### Bauwerk

* Abtei Niedaoida mi Barockbasilika und Klousdaanlog, Kiacha baud won vo 1700 bis 1739 undam Abt Joscio Hamberger (1700-1739)
* Hofmarksrichterhaus, baud vo 1705 bis 1706

### Buidung

* Abt-Joscio-Schule (Träger: Abt-Joscio-Schulwerk)
* Gäste- und Tagungshaus St. Pirmin (Träger: Kloster Niederaltaich)
* Gerhard-Neumann-Museum zur Geschichte der Luftfahrt von 1960 zur Gegenwart
* Landvolkshochschule St. Gunther
* St.-Gotthard-Gymnasium (Träger: Kloster Niederaltaich)

## Im Netz

* Abtei Niederaltaich
* 
* Niederalteich: Historische Spurensuche - Die Junge Pfalz in Bayern (Haus der Bayerischen Geschichte)
* Gerhard Neumann Museum
*